**Učebné osnovy – všeobecná časť**

**PREDMET: Slovenský jazyk a slovenská literatúra**

**ROČNÍK: štvrtý**

**ČASOVÁ DOTÁCIA: 6 hodín týždenne, 198 hodín ročne**

### Vstupné formy činnosti

*Komunikácia*

Žiaci sú celkom, alebo čiastočne samostatní v ústnom a písomnom prejave v prebraných tematických okruhoch. V súvislom ústnom a písomnom prejave poskytujú základné informácie o sebe, rodine a príbuzných. Zostavujú jednoduchý opis budovy školy, domu (bytu) a predstavia svoje bydlisko. Režim svojho pracovného dňa prednesú v ústnom rozprávaní a v krátkom písomnom prejave. Užívajú zdvorilostné frázy pri príležitosti sviatkov a samostatne napíšu krátky pozdrav, blahoželanie. Tiež samostatne, alebo pomocu učiteľa napíšu krátky list priateľovi. Usilujú sa využívať nadobudnuté komunikačné zručnosti v každodennom styku so spolužiakmi a učiteľmi.

*Pravopis a gramatika*

Žiaci sa oboznámia s najfrekventovanejšími predponami a predložkami a pomocou známych predpon tvoria nové slová. S minimálnym počtom chýb píšu známe odvodené slová a veľké písmeno na začiatku vlastných mien (zemepisné zázvy, sviatky). V texte so známou slovnou zásobou spoľahlivo identifikujú ohybné slovné druhy a určujú nacvičené gramatické kategórie. Dodržiavajú úpravu písomného prejavu. Samostatne kontrolujú napísaný text a po porovnaní s predlohou opravia vlastné chyby. Gramatické úlohy riešia samostatne, alebo pomocu vyučujúceho.

*Čítanie a literárna výchova*

Žiaci plynule a výrazne čítajú text s jednoduchou štruktúrou a slovnou zásobou po predcházajúcej príprave. Čítajú potichu s porozumením. Dodržiavajú správny slovný a vetný prízvuk a členia vety podľa zmyslu. Vedia sa orientovať v prečítanom a preloženom texte a globálne chápu neznámy úryvok. Literárne ukážky prekladajú pomocou učiteľa a dvojjazyčného slovníka. Na základe otázok rozoberajú text (hlavné, vedľajšie postavy, ich vlastnosti, miesto deja, atď.) a zostavujú jednoduché chronologické rozprávanie na základe prečítaného a preloženého textu. Ilustrácie opisujú jednoduchou formou. Pravidelne navštevujú knižnicu a príležitostne čítajú detské časopisy. Aktívne sa zúčastnia dramatizácie rozprávky. Pri prednese básní sa usilujú o výrazný prejav. Odlišujú báseň od prózy a ďalej rozlišujú hádanky, vyčítanky a porekadlá. Techniku plynulého, hlasného aj tichého čítania s prozumením využívajú pre rozšírenie vedomostí v iných oblastiach ľudského poznania. Jazykovú pamäť si zdokonalujú memorovaním.

| **Tematické okruhy** | | **Obsah učebnej látky** | |
| --- | --- | --- | --- |
| **Komunikácia** | | | |
| 1. Ja | | * *súvislý ústny a samostatný písomný prejav*na základe nacvičenej lexiky a vetných modelov, kde žiak predstaví svoju osobu * *samostatné vyplnenie dotazníka o svojej osobe* * *tvorenie otázok k danej téme, ich využitie v rozhovore*(napr. Ako sa voláš? Koľko máš rokov? Aká je tvoja adresa? atď. | |
| 2. Moja rodinapríbuzní | | * *súvislý samostatný* a písomný prejav na základe naučenej lexiky a vetných modelov, kde žiak poskytne základné informácie o svojej rodine a príbuzných * *dotazník* – samostatné vyplnenie údajov o vlastnej rodine * *tvorenie otázok k danej téme a ich využitie v rozhovore*  (napr. Ako sa volá tvoj otec? Koľko má rokov? Čo robí? Kde býva? atď. ) | |
| 3. Škola | | * *presné pomenovanie predmetov*, orientácia v rozvrhu hodín – tvorba otázok a odpovedí (napr. Aký predmet ste mali včera na druhej hodine? Aký predmet budete mať zajtra na piatej hodine? Aké predmety máte dnes? atď.) * *zamestnanci školy* **(**napr. riaditeľ, učitelia, sekretárka, upratovačka, kurič, kuchárka, vrátnik, atď.) * *využitie lexiky a vetných modelov v súvislom ústnom a písomnom opise školy*(budovy) | |
| 4. Náš dom, byt | | * *jednoduchý opis domu, bytu*s využitím slovnej zásoby (napr. veľký, pekný, moderný, nemoderný, starý, vysoký, poschodový, prízemný, rodinný, panelový, atď. ) * *jednoduchý opis niektorej miestnosti v byte* (napr. vstavaná skriňa, posteľ, kreslo, pohovka, luster, lampa, koberec, stojan na kvety, visí, stojí, nachádza sa, vaňa, umývadlo, sprcha, záchod, polička, zrkadlo, radiátor, atď.) | |
| 5. Bydlisko | | * moje bydlisko, významné budovy (napr. radnica, pošta, divadlo, kino, knižnica, kostol, hotel, atď. ) * významný priemysel * pamätihodnosti * doprava (napr. autobus, električka, osobné auto, nákladné auto, lietadlo, loď, dopravná značka, prechod pre chodcov, semafor, atď.) | |
| 6. Režim dňa | | * určovanie času (napr. O päť minút bude štvrť na šesť. Je pol siedmej a tri minúty. atď. ) * formy stravovania (napr. raňajky, desiata, atď. ) * typy jedál – moje obľúbené jedlo * samostatné rozprávanie žiaka (časť dňa, typ činnosti) * využitie lexiky a vetných modelov v krátkom a jednoduchom ústnom a písomnom prejave | |
| 7. Opis | | * opis rastliny, zvieraťa, spolužiaka (slovná zásoba – využívanie prídavných mien, dodržiavanie chronolo- gického postupu) * na základe nacvičenej slovnej zásoby jednoduchý a krátky opis | |
| 8. Sviatky | | * samostatné písomné blahoželanie pri príležitosti významných sviatkov (napr. meniny, narodeniny, Vianoce, Veľká noc) * krátky list priateľovi * zvyky Slovákov môjho kraja súvisiace so sviatkami | |
| **Pravopis a gramatika** | | | |
| 1. Tvorenie slov | | * predpona, slovný základ, prípona * rozdiel medzi predponou a predložkou * len najfrekventovanejšie (napr. do, do – , na, na –, od, od -, atď. ) * odvodené slová od vybraných slov (napr. myš – myška, myslieť – vymyslieť, atď.) | |
| 2. Tvaroslovie Podstatné mená | | * podstatné meno všeobecné, vlastné, životné, neživotné (opakovanie látky 3. ročníka ) * vlastné podstatné mená (zemepisné názvy, mená sviatkov) * rod a číslo (opakovanie látky 3. ročníka) * pády podstatných mien nácvik pádových prípon vo vetných modeloch a na častých slovných spojeniach | |
| Slovesá | | * osoba, číslo, prítomný čas, infinitív (opakovanie látky 3. ročníka ) * časovanie pomocných a plnovýznamových slovies (minulý čas, budúci zložený čas, jednoduchý budúci čas len informatívne) * rozkazovací spôsob (len u najčastejších slovies ) * zvratné slovesá – poradie slov vo vete (napr. Umývam sa mydlom. Ráno sa umývam mydlom atď.) | |
| Zámená | | * identifikácia zámien v známom texte * zámená osobné, opytovacie – niektoré ( napr. Aký? Aká? Aké? Ktorý? atď.) | |
| Číslovky | | * identifikácia čísloviek v texte so známou slovnou zásobou * základné číslovky, radové číslovky správne čítanie a písanie základných a radových čísloviek | |
| Prídavné mená | | * identifikácia prídavného mena v texte so známou slovnou zásobou * nácvik gramatickej zhody medzi prídavným a podstatným menom vo vetných modeloch | |
| **Čítanie a literárna výchova** | | | |
| 1. Výrazné čítanie | | * využitie techniky plynulého čítania s porozumením pri nácviku výrazného čítania prozaických úryvkov a básní * tiché čítanie s porozumením * výrazné dramatizované čítanie * rozbor prečítaných ukážok na základe otázok k textu (hlavné, vedľajšie postavy, ich vlastnosti, miesto deja, jednoduché vyjadrenie vlastnej mienky, atď.) * samostatné riešenie úloh k známemu textu * uvedenie základných údajov o ukážke (názov, autor, kniha, z ktorej ukážka pochádza) * zostavenie krátkeho chronologického rozprávania obsahu prečítaného textu pomocou učiteľových otázok * jednoduchý opis ilustrácie na základe prebranej slovnej zásoby * samostatné vyhľadávanie neznámej lexiky v dvojjazyčnom slovníku (pomoc učiteľa: uvedenie slovníkového tvaru hľadaného výrazu) * čítanie rozprávok, príbehov, krátkych naučných textov a básní od slovenských, slovenských národnostných a svetových autorov | |
| 2. Dramatizácia | | * dramatizácia rozprávky, detského príbehu, aktívna účasť žiakov pri zhotovovaní kulís a kostýmov potrebných k realizácii dramatizácie | |
| 3. Literárna výchova | | * knižnica, rozhlas, televízia, časopisy a detské filmy ako nevyhnutná kultúrna potreba * počúvanie literárnych textov v prednese učiteľa, alebo z magnetofónového záznamu * videofilm – snaha o globálne pochopenie obsahu, spoločný rozbor a preklad detských filmov | |

Texty na memorovanie: - úryvok prózy (10 riadkov)

- básne (4)

- porekadlá ( 5)

- hádanky (3)

- vyčítanky (2)

### Podmienky ďalšieho postupu

*Komunikácia*

Žiaci v jednoduchom ústnom a písomnom prejave (5 viet) predstavia seba, rodinu, príbuzných, porozprávajú náplň svojho pracovného dňa a zostavia opis svojho domu a bytu. Odpovedajú na otázky k téme „Bydlisko“, „Škola“. Pri príležitosti sviatkov sú schopní napísať blahoželanie (1-2 vety) a vhodne užívajú zdvorilostné frázy.

*Pravopis a gramatika*

Žiaci sú schopní s malým počtom chýb písať vybrané slová a veľké písmeno na začiatku známych vlastných mien (zemepisné názvy, sviatky). S malým počtom chýb identifikujú ohybné slovné druhy. Samostatne dodržiavajú úpravu písomného prejavu, kontrolujú si napísaný text a po porovnaní s predlohou opravia vlastné chyby.

*Čítanie a literárna výchova*

Žiaci správne a pomalým tempom čítajú text s jednoduchou štruktúrou a slovnou zásobou po predošlej príprave a pomocou vyučujúceho prekladajú literárne ukážky. Jednoduchou formou odpovedajú na otázky k textu. Samostatne riešia niektoré úlohy a vedia vyhľadať základné údaje o ukážke. Zúčastňujú sa dramatizácie rozprávky, príbehu a memorovaním si osvoja niektoré básne, hádanky, vyčítanky a porekadlá. Sú schopní vymenovať súčasti ilustrácie. Vedia odlíšiť báseň od prózy.

*Poznámka:* Poradie tematických celkov v jednotlivých zložkách predmetu nie je pre vyučujúceho záväzné. Učiteľ si ho môže na základe vlastnej úvahy a potrieb zmeniť.